Vakarų Graikijos periferija

Vakarų Graikijos periferija () – viena iš trylikos Graikijos periferijų (regionų), kurios sostinė – Patrai. Tai – viena iš naujųjų Graikijos periferijų, suformuota 1987 m., sujungus dalį buvusio Centrinės Graikijos regiono ir dalį buvusio Peloponeso regiono.

Periferijos klimatas pasižymi karštomis vasaromis ir švelniomis žiemomis. Vasarą pakrantėse vyrauja saulėtos dienos, o tuo metu kalnuose dažniau būna debesuota ir lyja. Žiemą Erimanto, Panachaiko ir Aroanijos kalnuose dažnai sninga. Žemumose žiemą oro temperatūra dažnai būna apie +10 °C.

Vakarų Graikijos periferija ribojasi:
 šiaurėje – su Epyro periferija
 rytuose – su Centrinės Graikijos periferija
 pietuose ir pietryčiuose – su Peloponeso periferija
 vakaruose – su Jonijos periferija

 Didžiausi demai 
 Mesolongis (Μεσολόγγι)
 Agrinijas (Αγρίνιο)
 Aígio (Αίγιο)
 Amaliada (Αμαλιάδα)
 Patrai (Πάτρα)
 Pirgas (Πύργος)

Kategorija:Graikijos periferijos